Page:Irish wedding (2).pdf/4

 The time few by wi' tendess heed,
 * till ’tween the late and early,

Wi’ sma’ persuasion she agreed,
 * to see me through the barley.

Chorus. O it’s corn rigs, an’ barley rigs, an' corn rigs are bonny, I’ll ne’er forget that happy night, amang the rigs wi’ Annie.

The sky was blue, the air was still,
 * the moon was shining clearly,

I set her down wi' right good will,
 * among the rigs of barley;

I kent her heart was a’ my ain,
 * I loved her most sincerely,

I kiss’d her o’er and o’er again
 * amang the rigs o’ barley.
 * Chor. O it’s corn rigs and barley rigs, etc.

I lock’d her in my fond embrace,
 * her heart was beating rarely,

My blessing on that happy place,
 * amang the rigs o’ barley.

But by the moon and stars sae bright,
 * that shone that hour so clearly,

I’ll ne’er forget our happiness
 * amang the rigs o’ barley.
 * Chor. O it’s corn rigs, and barley rigs, etc

I ha'e been blyth wi’ comrades dear,
 * I ha’e been merry drinking,

I ha’e been joyfu’ gathering gear,
 * I ha’e been happy thinking.

But a’ the pleasures e’er I had,
 * though three times doubled fairly,

That happy night was worth them a’
 * amang the rigs o' barfly.
 * Chor. O it’s corn rigs, and barley rigs, etc.